கேள்வி: கோபசந்திரம் வெங்கட்ரமணசாமி கோயில் - கோயில்பற்றிய கதை என்பது என்ன?
பதில்: ஏறக்குறைய 300 ஆண்டுகளுக்கு முன்பு கோட்டகுட்டை என்ற சிற்றுரில் அண்ணன் தம்பி என இருவரும் குடும்பத்துடன் வாழ்ந்துவந்தனர். இருவரும் திருப்பதி ஏழுமலையானின் பக்தர்களாக இருந்தனர். இதில் அண்ணன் கால்நடையாக நடந்து திருப்பதிக்குச் சென்று தரிசனம் செய்து வருவார். அண்ணன் வந்தபிறகு தம்பி கால்நடையாக திருப்பதி பெருமாளை சேவிக்கப் புறப்படுவார். இவ்வாறு மாறிமாறி இருவரும் திருப்பதி சென்றுவருவர். இவ்வாறான நிலையில் அண்ணனுக்கு உடல்நிலை சரியில்லாமல் போனது. அதனால் திருவேங்கடவனை தரிசிக்க இயலவில்லையே என வருந்தினார். ஒரு நாள் அண்ணனின் கனவில் தோன்றிய வேங்கடவன் உன் பக்திக்கு இணங்க நீ வசிக்கும் இடத்திற்கு அருகிலேயே சுயம்புவாக எழுந்தருள்வதாக கூறினார். இந்திலையில் ஆநிரைகளை மேய்ச்சலுக்கு அழைத்துச் சென்ற தம்பி ஒரு மாடுமட்டும் மாலைவேளைகளில் ஒரு புதருக்குள் சென்று மறைவதைக் கண்டு அண்ணனிடமும், ஊராரிடம் கூறி அங்கு அழைத்துச் சென்றார். அவர்கள் அந்த இடத்துக்குச் சென்று பார்த்தபோது புதரில் உள்ள சுயம்புவடிவிலான சிலைமீது அந்த மாடு தன் முகத்தை வைத்து படுத்திருந்தது. இதைக்கண்டவர்கள் சுயம்புவடிவில் தோன்றியது வேங்கடவனே என உணர்ந்து அவ்விடத்தில் கோயில் கட்டி வழிபடத் துவங்கினர்.
கேள்வி: கோபசந்திரம் வெங்கட்ரமணசாமி கோயில் - கோயில் அமைப்பு பற்றி விளக்கவும்.
பதில்: இக்கோயிலில் திருப்பதியில் உள்ளதுபோல நின்ற நிலையில் பெருமாள் அருள்பாலிக்கிறார். இக்கோயில் முதன்மைத் திருக்கோயில் என்ற வகைப்பாட்டில் இந்து சமய அறநிலையத் துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.